  Туспуктэм: Руслан Нуриахметов Наталия Сильвестрова Ижкарлэсь азьвыл тӧрозэ Олег Бекмеметьевез 25-тӥ куарусёнозь улон интыын пытсанэ келязы. Уголовной кодекслэн 285-тӥ ёзэтэзлэн 2-тӥ люкетэзъя («Злоупотребление должностными полномочиями, совершенное главой органа местного самоуправления») уголовной уж ӝутӥзы. Со сярысь ивортодэтъя «Удмуртия» агентствоолы Россиысь Следствиосъя комитетлэн элькунъя управлениезлэн пресс-службаез ивортӥз. Удысэтлэн ивортэмезъя, 2021-тӥ арын обвиняемой трос квартираё коркаос пуктӥсь коммерческой огазеяськонлы кун но муниципал ваньбурысь музъемъёсты сётӥз. Тодэ вайытом, куартолэзе Олег Бекмеметьев Ижкарлэн тӧроез интыысь кошкиз. Солэсь ужзэ быдэсъясен Владимир Гуляевез каризы. Ватсалом, Ижкарлэн тӧроез луон понна вожвылъяськон радъяськоз. Тегъёс: ОлегБекмеметьев уголовнойуж Ижкар Удмуртия  